cyanic-selkie/wikianc huggingface dataset:
Alcohol You
Avlysinga av Eurovision Song Contest
Eurovision Song Contest 2020 skulle ha funne stad i Rotterdam Ahoy i Rotterdam i Nederland, og tevlinga skulle ha bestått av to semifinalar 12. og 14. mai, og dessutan finalen laurdag 16. mai 2020. Under ei trekning i januar 2020, vart Romania trekt til å delta i den fyrste semifinalen tysdag 12. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.
City Lights av Dr. John
City Lights er det første albumet Dr. John spelte inn for A&M Records sin Horizon-etikett. Det kom ut i 1978.
Frekvenshopping
Frekvenshopping (engelsk Frequency-hopping spread spectrum, FSSS) er ein metode for radiosamband som går ut på å snøgt skifte berebølgjefrekvens etter ein pseudotilfeldig sekvens som både sendar og mottakar veit om, men ingen andre. Systemet er mykje brukt i militære samband fordi dette gjev ekstra vern mot oppdaging, tjuvlytting og jamming.
Sandslån
Sandslån er ein svensk tettstad i Kramfors kommun i Västernorrlands län i landskapet Ångermanland. I 2005 hadde tettstaden 290 innbyggjarar.
Grande Terre
Grande Terre eller Grande-Terre (fransk for «stort land») er eit fransk namn som typisk vert gjeve den største øya i ei øygruppe. Namnet kan syne til :
Martha Tynæs
Martha Ottomine Tynæs var ein norsk politikar. Ho var særs aktiv i arbeidarrørsla, og blei spesielt kjend som ein god talar og agitator. Martha Tynæs markerte seg ved samlingar i kampen om full røysterett for kvinner, og på landsmøtet i Arbeidarpartiet i 1899 hadde ho eit sterkt innlegg om kvinner og samfunnsdeltaking: «Hvorfor staar kvinderne saa sløve og likegyldig overfor arbeiderbevægelsen og samfundsspørsmaalene?». Ho engasjerte seg også sterkt når det gjaldt barns rettar.
Bakgrunn
Martha Tynæs var fødd Martha Steen, og var dotter til ein ølbryggar. Ho var gift med målaren Lars Tynæs frå Sykkylven på Sunnmøre. Dei hadde tre born.
Første kvinne i bystyret
Martha Tynæs leia Arbeiderpartiets Kvindeforbund, som arbeidde i 15 år med politiske saker gjennom opplysing. Ho sat i 17 år som einaste kvinne i sentralstyret i Arbeidarpartiet, og var blant dei første kvinnelege representantane i Kristiania bystyre frå 1901 til 1919. Frå 1908-1919 sat ho i formannskapet i hovudstaden.
Til val for Stortinget
Historisk er kanskje Martha Tynæs mest kjend for at ho var ei av dei aller første kvinnene i landet som stod på val til Stortinget. Det var i 1909 at ho var kandidat for Arbeidarpartiet i Hammersborg krins i Kristiania. Men Tynæs vart ikkje vald inn i nasjonalforsamlinga.
Arbeid for full røysterett
Martha Tynæs vart først formann i Arbeiderparties Kvindeforbund i 1904, og frå 1906 blei ho i vervet dei neste fjorten åra. Av dei viktigaste sakene var arbeidet med å sikre kvinnene full røysterett ved stortingsval. Det lukkast i 1913. I 1921 braut Martha Tynæs med Arbeidarpartiet og gjekk inn i leiinga i Norges Socialdemokratiske Arbeiderparti.
Skriving
Martha Tynæs skreiv fleire artiklar i Kvinden, eit månadstidsskrift Arbeiderpartiets Kvindeforbund starta i 1909. Nye barnelover, foreiningar for kvinner i arbeidarrørsla, rekrutteringsarbeid og kommunal stønad til trengande var tema Tynæs skreiv om i artiklar i dette tidsskriftet.
Arbeid for barnerettar
Martha Tynæs arbeidde ved byfutkontoret i Kristiania der ho etter kvart fekk stilling som fullmektig. Ho var svært oppteken av sosiale spørsmål, og var sakkunnig for Sosialdepartementet under arbeidet med lover og rettar for barn fødde utanfor ekteskap («Dei Castbergske barnelovene»).
I tidsskrift - eit utval
Utval artiklar i tidsskriftet Kvinden (utgitt av Arbeiderpartiets Kvindeforbund):
Pavlovo i Nizjegorod oblast
Pavlovo (russisk Па́влово), òg kalla Pavlovo-na-Oke (russisk: Па́влово-на-Оке́) er ein by i Nizjnij Novgorod oblast i Russland med om lag 60 000 innbyggjarar. Byen ligg ved elva Oka, rundt 70 km sørvest for Nizjnij Novgorod.
Pavlovo vart grunnlagd i 1566 som ein landsby under den russiske tsaren. På 1700-talet utvikla han seg til ein rik handverks- og handelsbusetnad. I 1919 fekk Pavlovo innvilga bystatus. Pavlovo har ein lang tradisjon innan metall- og mekanisk industri. Ein av dei største verksemdene i byen er bussfabrikken PAZ.
Qendër Tepelenë
Qendër Tepelenë er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Tepelenë.
Ved folketeljinga i 2011 hadde den dåverande landkommunen Qendër Tepelenë 3 179 innbyggjarar.
Tidlegare administrativ inndeling
Fram til år 2000 var Qendër Tepelenë ein del av distriktet Tepelenë. Den dåverande landkommunen omfatta busetnadene:
Det australske kvinnelandslaget i handball
Australia sitt kvinnelandslag i handball er det kvinnelege landslaget i handball for Australia. Det representerer landet i internasjonale handballturneringar, og vert regulert av Australian Handball Federation. Landslaget har delteke i internasjonale turneringar sidan 1997.
Resultat i internasjonale turneringar
''Resultata som er vist under er berre turneringar der Australia har delteke. Turneringar dei ikkje har tatt del i er ikkje førte opp.''
Ass av Bad Finger
Ass er det fjerde studioalbumet til det britiske rockebandet Badfinger, og det siste dei gav ut på Apple Records. Opningssporet «Apple of My Eye» syner til at bandet forlét selskapet for å gå over til Warner Bros. Records.
Plateomslaget syner eit esel («ass» på engelsk) som jagar ei gulrot i det fjerne, og syner til kjensla Badfinger sat med at dei var ført bak lyset av Apple. Omslaget vart måla av den Grammyprisvinnande kunstnaren Peter Corriston, som seinare laga plateomslag for Led Zeppelin (Physical Graffiti) og The Rolling Stones (Some Girls, Tattoo You).
Innspeling og forseinka utgjeving
Sjølv om innspelingane av albumet byrja så tidleg som i 1972, kort tid etter utgjevinga av Straight Up, kom ikkje Ass ut før 26. november 1973 i USA og mai 1974 i Storbritannia. Albumet vart først forseinka på grunn av kvaliteten på produksjonen, då bandet prøvde å produsere albumet sjølv etter at produsenten Todd Rundgren gav seg med prosjektet etter berre to songar. Etter den første versjonen av albumet vart avvist av selskapet, tok Apple-lydteknikaren Chris Thomas over som produsent for å betre innspelinga og kome med eit nytt utval av songar.
Albumet vart vidare forseinka på grunn av ei usemje mellom Apple og leiinga til Badfinger om opphavsretten. Halvparten av songane på Ass vart skrivne av Joey Molland. Molland hadde aldri signert ein forlagskontrakt med Apple Music, slik bandkollegaene hadde. I staden laga Molland individuelle opphavsrettar for songane han skreiv for Badfinger-albuma på Apple Music etter produksjonen. Den dåverande manageren til Badfinger, Stan Polley, prøvde å bruke mangelen på ein avtale mellom Apple og Mollan til å blokkere utgjevinga av albumet. Han sa at Molland ikkje måtte gå med på individuelle avtalar og Molland gjekk med på dette. For å kome seg rundt strategien til Polley, vart alle songane på albumet berre tilskrivne «Badfinger», og ikkje den faktiske låtskrivaren av songen.
Utgjeving
Den originale CD-utgåva frå 1990-åra er i dag sjeldan fordi han berre kom ut i nokre få land (Storbritannia, Canada og Japan) i ein avgrensa periode. Albumet vart nymastra og gjeve ut på ny i 2010.
Sand som namn
Sand er mykje nytta i stadnamn. I tillegg er namnet Sand nytta som etternamn, om lag 2 400 har det i Noreg.
Sand i stadnamn
Sand som førsteledd finst mellom anna i Sandefjord, Sandnes, Sandnessjøen og Sandvika.
Sand som andreledd finst mellom anna i Kristiansand og Forsand.
Apple of My Eye av Badfinger
«Apple of My Eye» er ein song av det britiske poprockbandet Badfinger frå 1973 på albumet Ass. Songen vart skriven og sungen av Pete Ham, produsert av Chris Thomas og Badfinger, og gjeven ut på Apple Records.
Ham skreiv songen om dei blanda kjenslene han hadde fordi bandet skulle forlate Apple Records til fordel for ein større kontrakt på Warner Bros. Records.
Hessdalen kyrkje
Hessdalen kyrkje er ei langkyrkje i Holtålen kommune i Trøndelag fylke. Kyrkja vart oppført på overgangen mellom 1930- og 1940-talet og formelt innvigd først i 1949.
Apple of My Eye av Badfinger
Problem og utgjeving
På grunn av det økonomiske kaoset i Apple og problema dei hadde med gruppa vart det ikkje laga eit nytt biletomslag for singelen. I somme land (som Nederland) vart det nytta ein variant av omslaget til «Day After Day». Det vart den siste singelen deira som gjekk inn på singellista i USA, sjølv om han ikkje nådde Billboard Hot 100. Songen nådde 102. plassen på «Bubbling Under Hot 100 Singles»-lista. Han nådde 11. plassen i Sør-Afrika.
Hessdalen kyrkje
Byggverket er i tømmer og har 186 sitjeplassar.
Apple of My Eye av Badfinger
Problem og utgjeving
I dei fleste land vart Tom Evans sin «Blind Owl» nytta som B-sida. Men i Japan var B-sida Mike Gibbins-songen «Cowboy» og i Filippinane var det Evans-songen «When I Say».
Hessdalen kyrkje
Noko av inventaret er overteke frå Ålen stavkyrkje, som vart riven etter at dagens Ålen kyrkje stod klar. Det gjeld altartavla frå 1600-talet og preikestolen frå 1705.
Kyrkjegarden vart teken i bruk allereie i 1905, altså fleire tiår før kyrkja vart oppført.
Shdema
Shdema (hebraisk skrift שְׁדֵמָה) er ein moshav nær Gedera på kystsletta sør i det sentrale Israel. Han høyrer til Gederot regionale kommune.
Moshaven vart grunnlagd i 1954 for å ta i mot immigrantar til Israel frå Persia. Etter at gruppa nekta å busetje seg der, vart han folkesett av byfolk som ønskte å byrje med jordbruk.
Ordet «Shdema», som ikkje står ofte i Det gamle testamentet, tyder «jordbruksmark». Det opphavlege namnet var «Yefe Nof» (hebraisk skrift יפה נוף).
Pokémon Black og White
Pokémon Black og White er rollespel utvikla av Game Freak og utgjeve av Nintendo på Nintendo DS. Dei er dei første spela i den femte generasjonen i rollespel-serien Pokémon. Black and White kom ut i Japan den 18. september 2010, i Europa den 4. mars 2011 og i Nord-Amerika den 6. mars 2011.
Spelmekanikkane i Pokémon Black og White liknar tidlegare spel i Pokémon-serien, men introduserer nokre nye endringar av mekanikkane i spela. Spelet handlar om ferda til ein pokémon-trenar gjennom regionen Unova, medan ein trenar opp pokémonar som blir nytta til å slåst mot andre trenarar. Det endelege målet i spelet er å bli den beste pokémontrenaren i regionen ved å nedkjempa ei gruppe av dei beste trenarane i pokémon-verda. Black og White introduserer 156 nye pokémon-figurar, som får det samla talet på pokémonar opp i 649 monster. Pokédexen, som fungerer som eit register over alle typar pokémonar, kan ein fullføre ved å få tak i alle 649 pokémon. Black og White kan spelast kvar for seg, men ein treng å byte pokémonar mellom spela for å fullføre pokédexen. Begge titlane er uavhengige av kvarandre, men har stort sett same historie og verd.
I forkant av utgjevinga vart Black og White dei raskaste DS-spela noko sinne til å nå ein million førehandsbestillingar i Japan. I januar 2011 var spela dei raskaste DS-titlane til å selja fem millionar eksemplar.
Kampeskadronen
Soldatane trener på strid i urbant område (SIBO), strid i løpegravsystem, vognstrid, infanteristrid, sanitet og nærkamp. Eskadronen er utstyrt som ein norsk mekanisert infanteribataljon, med stormpanservogner CV9030N, stridsvogner Leopard 2 og panservogner M113.
Avdelinga har to innrykk per år, i januar og om sommaren. Sommarrekruttar er primært fallskjermjegerkandidatar som har falt frå opptaket. Etter fullført rekrutt, får dragonane den svarte bereten.
Eskadronsstab
Staben er leiinga i Kampeskadronen. I felt og under øvingar har det overordna ansvaret for plassering av troppar, samband og logistikk.
Mekanisert infanteritropp 3
Mekanisert infanteritropp 3 (MEK3) Rolla til eskadronen er å støtta stridsvognene med stormpanservogner CV9030N med mekaniserte infanterilag. Troppen er i stand til å føra vognstrid. Stormsoldaten held seg inne i stormpanservogna når troppen flyttar seg, og hoppar av til fots ved ordre. Stormsoldatane er utstyrt med HK416 semi-automatiske rifler, MINIMI lett maskingevær og FN MAG maskingevær.
Mekanisert infanteritropp 4
Denne troppen (MEK4) har den same rolla som MEK3. Soldatane i begge infanteritroppane kan òg utføra sjølvstendige oppdrag utan støtte frå stormpanservognene. Strid i løpegravsystem eller strid i urbant terreng (SIBO) er døme på dette. MEK3 og MEK4 kan samanliknast med ein stormeskadron i Panserbataljonen eller eit mekanisert infanterikompani i Telemark bataljon.
Stabstropp
Stabstroppen er ein forsynings- og logistikktropp. Troppen bidreg med kampstøtte, og legg forholda til rette slik at tropp 1, 3 og 4 held ut i strid.
Sapropel
Sapropel er ukonsolidert, geléaktig slam som er danna av planterestar under oksygenfattige (anaerobe) tilhøve på botnen av hav og innsjøar. Sapropelrike sediment som slam og leire vert kalla dynn eller gytje. Den organiske materialen kan omdannast til kerogen, som ved modning dannar petroleum.
Samlerhuset
Samlerhuset AS er ein norsk mynthandlar som held til på Kolbotn utanfor Oslo. Samlerhuset AS er eit dotterselskap i Samlerhuset-Gruppen, som har hovudkontor i Amsterdam. Selskapet sel hovudsakleg tradisjonelle samleobjekt som myntar, medaljar, frimerke, setlar og myntbrev.
Historie
Milepålar i historia til Samlerhuset:
Samlerhusets verksemd
Samlerhusets sel myntar, medaljar, setlar, myntbrev og frimerke via postordre. Størsteparten av omsetninga i selskapet er medaljar og minnemyntar dei sel på vegne av nasjonalbankar og myntverk frå heile verda. Samlerhuset sel også eldre myntar frå heile verda. Selskapet sikrar seg tilgang til myntar via distributøravtalar med myntverk og nasjonalbankar. Samlerhuset set ofte saman myntar og medaljar til samlingar dei sel som eit abonnement der kunden mottar ein mynt/medalje kvar månad.
Kritikk
Samlerhuset har fleire gonger vart utsett for kritikk og påstandar om forvirrande marknadsføring og høge prisar. Forbrukarombudet har reagert overfor Samlerhuset i samband med jubileumsmedaljar frå Det Norske Myntverket. Etter eit 6-siders oppslag i 2005 om overprising av produkta og tvilsam marknadsføring blei bladet Dine Penger klaga inn for Pressens Faglige Utvalg av Samlerhuset. Dine Penger oppfordra kjøparar av minnemedaljar til å sende medaljane tilbake og få igjen pengane. Konklusjonen frå PFU var at Dine Penger ikkje hadde brote god presseskikk. I mars 2010 kom forbrukarombudet igjen med kritikk av marknadsføringa til Samlerhuset. I april 2011 hadde TV2 hjelper deg eit innslag om Samlerhuset. Innslaget handla om ein arvesak der arvingane til ein eldre mann (han hadde kjøpt mynter for ca 450 000kr.), meinte seg snytt da samlinga viste seg å ha ein mykje lågare verdi. Samlinga til arvingane blei vurdert av ein mynthandlar frå Oslo, (Henning Roschberg i Roschberg Mynthandle AS), til omtrent 80-90 000 norske kroner. Ein annanhandsverdi på 1/5 av kjøpspris er vanleg på samlerhusets produkt, mens marknadsføringa har fokusert på verdiauke. For å dempe kritikken kjøpte Samlerhuset samlinga tilbake frå arvingene for kostpris.
Bergkallar
Bergkallar er ei biologisk slekt Cinclodes av sporvefuglar og medlem av omnfuglfamilien, Furnariidae. Alle artane i slekta har norske namn som deler fellesnemninga 'bergkall'.
Førde kammerkor
Førde kammerkor er eit blanda songkor i Førde i Sunnfjord. Det vart skipa i 1983 av den dåverande organisten i Førde, Knut Tønsberg.
Bergkallar
Dette er omtrent 15 artar distribuert over sørlege Sør-Amerika og i Andes. Dei er bakkelevande fuglar av opne habitat, vanlegvis funne i nærleiken av vatn, til dømes fjellbekker eller i fjæra der dei beitar på små virvellause dyr. Dei er tettvokste fuglar med sterke bein og føter og spisse, litt nedbøygde nebb. Fjørdrakta er lite synleg og hovudsakleg brun, ofte med eit bleikt vengspegl, stripe over auget og over halehjørna. Dei har høge, trillande læte og vil ofte slå ut vengene medan dei syng.
Førde kammerkor
Koret har som føremål:
Bergkallar
Stjertbergkall er nær tuga, mens regentbergkall og snøbergkall er kritisk truga. Dei to sistnemnde lever i store høgder med små leveområde, og bestanden for begge artane er trudd å vere redusert til berre ca. 50 - 250 kjønnsmodne individ.
Artslista
Cinclodes i rekkjefølgje etter EBird/Clements Checklist v2018 med norske namn etter Norske navn på verdens fugler:
Førde kammerkor
a)       å gje medlemene musikalsk opplæring og utvikling av songstemma.
b)      å styrkje det lokale musikklivet med eit vidt spekter av variert korlitteratur.
c)      å skape eit kreativt og stimulerande sosialt miljø for medlemene.
Kåre Magnus Bergh
Kåre Magnus Bergh er ein norsk programleiar og biletkunstnar. Han har òg spela i bandet Hello Countryclub. Bergh er likevel mest kjend som programleiar for store, direktesendte TV-show som Idol, Sommeråpent, Stjernekamp og Melodi Grand Prix.
Programleiarjobbar
Bergh vart kjend som programleiar for talenttevlinga Idol på TV 2, der han leia sendingane saman med Solveig Kloppen i 2005 og 2006. Frå hausten 2006 presenterte han tradisjonell rockemusikk saman med musikkjournalisten Tor Milde som programleiar i P4 sin radiokanal P4 Bandit.
Bergh har òg vore programleiar for programserien Stjernekamp på NRK1 sidan fyrste sesong i 2012, og han har leia Melodi Grand Prix kvart år sidan 2015: tre gonger saman med Silya Nymoen (2015, 2016 og 2018) og éin gong kvar med Line Elvsåshagen (2017) og Heidi Ruud Ellingsen (2019). Sidan 2020 har han leia Melodi Grand Prix saman med Ingrid Gjessing Linhave og Ronny Brede Aase.
Anna
Bergh er oppvaksen på Hamar, men har sidan budd i blant anna Bergen og Oslo.
Finger
Finger er ein av dei rørlege lemmane som utgjer endestrålene til framlemmane hjå menneske og andre pattedyr, krypdyr, fuglar og amfibium. Dei kan mellom anna brukast til føling og griping. I utgangspunktet har kvar lem fem ekstremitetar, men dette kan ha endra seg gjennom evolusjon. Ytst på fingrane sit klør eller negler. Desse kan beskytta fingrane eller brukast til slosting.
Hjå menneske sit fingrane på ei hand og har på grunn av tommelen, som er motstilt dei andre fingrane og svært rørleg, stor førlegheit. Kvar finger er sett saman av tre korte røyrknoklar kalla fingerbein eller falangar. Tommelfingeren har berre to falangar. Ledda i fingrane dannar knokar.
På bøygesida er fingerhuda utfylt med feitt. På ytste leddet er det eit fint mønster av lister som er karakteristisk for eit individ og kan danna fingeravtrykk. I lêrhuda under listene er det rikeleg med følelekamar.
Menneske kan mellom anna bruka fingrane til å gripa og føra reiskapar, kommunisera (som i teiknspråk), telja, laga lyd (som knipsing og klapping) og mykje anna.
Regensdorf
Regensdorf er ein kommune i distriktet Dielsdorf i kantonen Zürich i Sveits. Kommunen har innbyggjarar  og eit areal på. Han er den største byen i regionen Furttal (ZH).
Grafikk
Grafikk er ei fellesnemning på alle reproduksjonsmåtar av skrift og teikning. Grafikk kan vise både til trykketeknikken og sjølve produktet, det grafiske bladet, og allment til trykt kunst. Ordet grafikk stammar frå det greske «graphe» som tyder teikning eller skriving.
Grafikk vert også brukt om det visuelle uttrykket og biletkvaliteten i dataprogram, til dømes i dataspel. Datagrafikk er særlege, digitale biletteknikkar. I tradisjonell kunstgrafikk er det ferdige biletet eit avtrykk frå ei trykkplate. Med moderne datateknologi og skrivarar kan grafiske blad, på lik linje med alle bilete som kan visast på ein skjerm, skrivast ut og reproduserast som gode utskrifter.
«Grafisk»
Adjektivet grafisk kan brukast om det visuelle ved alt som er skrive eller teikna, både skriftbilete, teikning og trykk. I visuell kommunikasjon og kunst er grafiske kvalitetar den todimensjonale verknaden av linjer og flater i eit bilete, altså teikninga, i motsetning til farge og tredimensjonal form. Grafisk kan dessuten vere det som har med det grafiske faget eller den grafiske industrien å gjere. Grafisk kan også brukast i tydinga «skildrande», «målande», til dømes i uttrykk som ei grafisk skildring.
Det grafiske blad
Det ferdige biletet vert kalla det grafiske bladet. Tradisjonelt har det vore vanleg at det finst fleire like grafiske blad, trykt i avgrensa opplag og i nummererte tal. Denne tradisjonen er i ferd med å forsvinne, då mange kunstnarar også trykker enkeltbilete eller seriar med ulike variantar frå dei same trykkplatene.
Det er reglar for korleis grafikk skal nummererast og kor mange prøvetrykk som kan trykkast o.l. Når opplaget er trykt, skal trykkplatene øydeleggast, slik at same trykket seinare ikkje kan lagast.
Grafiske teknikkar
Trykkmetodane vert delt i nokre hovudteknikkar, etter korleis trykkfargen (motivet) vert overført til papiret.
Tre metodar gjer bruk av ei trykkplate: høg-, djup- og plantrykk. Ei metode brukar sjablong-metoden, noko som delvis også er ei «trykkplate». Den siste kategorien er blandingsteknikkar.
Originalgrafikk
Originalgrafikk er trykk direkte frå originalplater i tradisjonelle trykkemetodar.
Kriteria for originalgrafikk er at kunstnaren sjølv må ha laga trykkplatene. Dessutan må han ha trykt grafikken sjølv, eller ha vore til stades og gitt nøyaktige instruksar til ein trykkar. Det ferdige bladet må vere signert av kunstnaren og utstyrt med trykknummer og totalt tal trykk i heile opplaget.
Alle grafiske blad skal signerast. Signaturen er eit stempel som viser at kunstverket er ekte. Kunstnarar trykker nesten alltid all grafikk sjølv. Eldre grafikk vart ofte signert direkte ned i trykkplata.
Datagrafikk
Grafikk i tydinga datagrafikk omfattar grafikk framstilt eller vist på ei datamaskin, altså visuell presentasjon på ein skjerm eller skrive ut på papir av ein skrivar. Teknikken er ganske ny, og brukt som kunstnarisk uttrykk har han vore noko omstridd. I dag er det ein akseptert kunstnarisk grafisk teknikk.
Grafisk framstilling
«Ei grafisk framstilling» er ei visuell framstilling av talstorleikar ved hjelp av figurar, linjer og flater.
Handverksgrafikar»
Dei såkalla grafiske faga arbeider med framstilling av bøker og trykksaker. Ein grafisk fagarbeidar er ein trykkar med utdanning i både typografi og reproduksjonsteknikk. Målet for arbeidet til fagarbeidaren er mest mogleg korrekt attgjeving av eit bilde eller ein tekst.
Kunstgrafikar
Grafikk er eit eige fag ved kunstnariske utdanningsstader. Kunstnarar har eksperimentert og funne mange ulike måtar å forme trykkplatene på. bruk av ulike materialar for å lage platene. Ulike måtar å trykke eller å farge inn platene på, ei eller fleire plater. Ulike papirtypar. Eller ein eller fleire teknikkar i kombinasjon.
John S. Tveit
John S. Tveit er ein norsk kontormann og politikar frå Tysvær. Han representerte Rogaland og Kristeleg Folkeparti på Stortinget frå 1985–93. Åra 1980-83 var han fylkesordførar i Rogaland.
Far til Tveit var gardbrukar og bygningsmann. Sjølv gjekk han handelsskule og arbeidde på kontor og i butikk ved Haugesund Mek Verksted A/S og Bro-Magasinet A/S, begge firma heimehøyrande i Haugesund, fram til 1954. Frå 1955 til 1973 dreiv han si eiga forretning, Tysvær Handel A/S, i heimbygda. Ved den tid engasjerte han seg i lokalpolitikken og var medlem av kommunestyret i Tysvær 1960-64 og 1968-75, dei siste 8 åra som ordførar. Etter han avvikla handelsforretninga, var Tveit i tida 1974-79 tilsett på formannskapskontoret i Tysvær kommune. Samstundes representerte han Kristeleg Folkeparti på fylkestinget i Rogaland frå 1976 til -83. Fireårsperioden 1976-79 var fylkes-skulestyreformann, 1980-83 var han fylkesordførar i Rogaland. I 1984-85 hadde han atter jobb i Tysvær kommune, då som tiltakskonsulent.
Tveit var varamann til Stortinget i fleire valperiodar, og møtte bolkevis. Hausten 1985 fekk han fast stortingsplass frå Rogaland, attvald i 1989. Dei fyrste fire åra var han leiar i Kommunal- og miljøvernkomiteen, dei siste fire, 1989-93 leiar i Samferdslekomiteen. I 1985 vart han vald til 2. nestleiar i Kristeleg Folkeparti sitt sentralstyre, eit verv han hadde i to år.
Etter han forlet Stortinget, var Tveit næringssjef i Tysvær kommune fram til 1997.
Memaliaj
Memaliaj er ein by og ein kommune i regionen Gjirokastër i Albania. Kommunen ligg sør i landet og grensar i vest til regionen Vlorë, i nordvest til Fier og i nord til Berat.
Kommunen vart oppretta gjennom ei admininistrasjonsreform i 2014, ved at den tidlegare bykommunen Memaliaj vart slått saman med landkommunane Memaliaj Fshat, Luftinjë, Buz, Krahës og Qesarat. Dei tidlegare kommunane inngår no som kommunaleiningar i den nye storkommunen. Kommunen har hovudsete i Memaliaj.
Ved folketeljinga i 2011 hadde den dåverande bykommunen 2 647 innbyggjarar, medan dei seks kommunane som i dag utgjer storkommunen Memaliaj, til saman hadde 10 657 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Tepelenë. Den dåverande bykommunen omfatta berre sjølve byen Memaliaj.
Tjuvlytting
Tjuvlytting er det å lytte i løynd til private samtalar eller samband utan at dei det gjeld har gjeve løyve til dette. Folk er stort sett samde om at slikt er uetisk og i fleire høve juridisk ulovleg. Likevel er teknikken mykje brukt i spionasje og COMINT, der telefonar, e-post, SMS og datanett mellom personar, føretak og særleg militære eningar vert brukte.
Jan Brueghel
Jan Brueghel den eldre var ein nederlandsk målar fødd i Brussel. Han måla blomar, landskap og Edens hage i emaljeliknande måleri, noko som gav han tilnamnet «Fløyels-Bruegel». Pieter Bruegel den eldre var far hans. Også sønene Jan Bruegel den yngre og Ambrosius Bruegel var målarar.
Liv og gjerning
Bruegel var, etter først å ha vorte rettleia av mormora, miniatyrmålaren Marie Verhulst, elev av Peeter Goetkint den eldre i Antwerpen. Etter å ha vore i Italia i fem år, 1590-95, busette han seg i Antwerpen. Han laga ei stor mengde av sirleg måla landskapsbilete i lite format. Bileta var rikt utstyrt med mange menneskefigurar og dyr, ofte måla i ein blågrøn fargetone. Måleria veksla både mellom bibelske og mytologiske motiv, samt scener or det samtidige kvardagslivet. Han var også ein framifrå stilleben-målar, der han framom alt måla blomar i vasar.
Ved sida av si eiga produktive verksemd, samarbeidde Bruegel med andre målarar, mellom anna med sin nære ven Peter Paul Rubens. Til dømes måla han landskapet og blomsterkorga i Rubens sitt måleri Dei tre gratiene. Evnene hans som figurmålar gjorde at han bidrog med måling av staffasjefigurar på bileta til andre nære kjenningar i målarlauget. Til dømes måla Bruegel ofte figurar i Joos de Momper sine landskapsbilete. På andre sida måla Rubens, Hendrik van Balen og andre målarar av og til figurane i Bruegels eigne landskap.
Fylkesveg 94 (fleirtyding)
Fylkesveg 94 finst i fleire fylke i Noreg:
Jan Brueghel
Liv og gjerning
Daniel Seghers var elev av Bruegel.
Jan Bruegel den eldre døydde i 1625 i Antwerpen av kolera, til liks med tre av borna hans.
Sandviken i Södermanland
Sandviken er ein svensk tettstad i Södertälje kommun i Stockholms län i landskapet Södermanland. I 2005 hadde tettstaden 338 innbyggjarar.
Tettstadene Sandviken, Vattubrinken og Ekeby samt bygdene Tuna og Stjärna och Aska med omland plar bli omtala med samlenamnet Enhörna. Området høyrer til kommunedelen Enhörna i Södertälje kommune. Kommunedelen blei danna i 1967, då Enhörna kommune blei slått saman med Södertälje. Kommunen Enhörna hadde tidlegare blitt danna ved at ein slo saman kommunane Ytter- og Överenhörna i 1952. Ein plar sjå Ekeby som Enhörnas administrasjonssenter, sidan det meste av servicetilbodet finst her.
Det er regelmessig bussamband med Södertälje kvar dag. I sommarhalvåret går det båtar til Stockholm og Mariefred frå kaien i Sandviken og Ekensberg dagleg.
De næraste jernbanestasjonane er Södertälje Syd for fjerntog, Nykvarn for regiontog og Södertälje for lokaltog.
GSM
GSM (Global System for Mobil Communications), opphavleg Groupe Spécial Mobile, er eit 2. generasjon mobiltelefonnett. Det er eit digitalt system som i Noreg tok over for det analoge NMT-systemet i byrjinga av 90-åra. Frekvensane som blir brukte ligg i 890-960 MHz-området.
Teknologi
GSM-systemet er eit komplisert system som består av mange forskjellige lag. Denne teksten handlar om kommunikasjonen mellom mobiltelefonen (MS) og det første leddet i kjeda, nemleg basestasjonen (BTS).
Fysiske kanalar
Dei fysiske kanalane består av eit band av radiobølgjer som er delte ved hjelp av frekvensmultipleksing (FDMA) og tidsmultipleksing (TDMA). Kvar av kanalane blir modulert med GMSK med ei symbolrate på 270.833 kHz. Denne symbolraten får ein ved å dele ein referansefrekvens på 13 MHz med 48. Avstanden mellom kanalane er 200 kHz. Tidlegare blei frekvensområdet rundt 900 MHz nytta, men i dag blir det nytta frekvensområder både rundt 400MHz og rundt 1800-1900 MHz. Systemet har eigne frekvensar for nedlink (basestasjon->bruker) og opplink (bruker->basestasjon), og dei er vanlegvis separert med 45 eller 50 MHz, og nedlink-frekvensen er oftast dei høgaste. For bandet rundt 900 MHz vert 890-915 MHz brukt til opplink og 935-960 MHz brukt til nedlink.
I tidsdomenet blir kanalane delt i 8 tidsluker. Kvar luke har ein periode på 156.25 symbollengder. Ulike brukarar kan dela på desse lukene, på den måten at 8 mobiltelefonar kan bruka same frekvensområde.
I figuren til høgre kan ein sjå korleis ei luke frå kvar åttande luke i tidsdomenet blir sett saman til ein fysisk kanal. For fysiske kanalar som skal brukast for trafikk-kanalar (TCH) blir 26 slike luker/rammer sett saman til ei multiramme (som på figuren). For andre typar kanalar blir 51 slike sett saman til ei multiramme.
Logiske kanalar
Grensesnittet mellom basestasjonane (BTS) og mobilbrukarane (MS) har forskjellige logiske kanalar. Det vil seie at dei vert tilordna dei fysiske kanalane på den måten at fleire logiske kanalar kan dele ein fysisk kanal. Dei logiske kanalane er delt i 3 ulike grupper, trafikk-kanalar (TCH), dedikerte kontroll-kanalar (DCCH) og felles kontroll-kanalar (CCCH). Trafikk-kanalane tek seg av sjølve datatrafikken. Dei dedikerte kontroll-kanalane tek seg av styringssignal mellom basestasjon og ein enkelt mottakar, i samband med oppsettinga av trafikk, SMS-sending og rapportering i løpet av ein samtale. CCCH-kanalar inneheld informasjon til mottakarane slik at dei kan synkronisera seg med systemet og finna ut kva for basestasjonar dei er tilkopla.
TCH-kanalar
TCH-kanalane har 26 rammer i kvar multiramme til forskjell frå alle dei andre typane kanalar, som har 51.
Apatity
Apatity (russisk Апатиты, tyder «apatittar») er ein by i Murmansk oblast i Russland med om lag 60 000 innbyggjarar. Byen ligg på austsida av innsjøen Imandra og sørvest for Khibiny-fjella, rundt 23 km vest for Kirovsk.
Fylkesveg 98 (fleirtyding)
Fylkesveg 98 finst i fleire fylke i Noreg:
Apatity
Busetnaden Apatity vart grunnlagt i 1935 og fekk bystatus i 1966. Flybasen Kirovsk Apatity ligg like ved byen.
GSM
TCH-kanalar
TCH/H, og kalla halvratekanalar, nyttar berre halve kapasiteten. Den totale bit-raten er dermed 11.4 kbit/s og den effektive bit-raten er 4.8-7kbit/s. Ved å bruke halvratekanalar ved samtaler har systemet kapasitet til dobbelt så mange brukarar. 12 rammer av kvar 26-multiramme blir btukt.
DCCH-kanalar
SDCCH (Standalone Dedicated Control Channel) blir brukt for dei fleste korte sendingar, som til dømes oppstartinnstillingar for samtaler, registrering og SMS-sending. Kapasiteten er 0.8 kbit/s.
FACCH (Fast Associated Control Channel)
SACCH (Slow Associated Control Channel)
CCCH-kanalar
BCCH (Broadcast Control Channel)
SCH (Synchronization Channel)
FCCH (Frequency Correction Channel)
PCH (Paging Channel)
AGCH (Access Grant Channel)
RACH (Random Access Channel)
Mapping av logiske kanalar på fysiske kanalar
Dei logiske kanalane blir tilordna dei fysiske kanalane. Til høgre kan ein sjå korleis trafikk-kanalane normalt blir tilordna. Det ein ser er ei multiramme frå ein fysisk kanal. Ein ser at fyrst og fremst består det av TCH-rammer, men ein sett inn ei lita dataramme (SACCH) for kvar 12. ramme. I tillegg vert ikkje den siste ramma brukt i det heile teke.
For datakanalar vert det vanlegvis brukt multirammer med 51 rammer. Desse har då 51 i staden for 26 rammer i figuren til høgre. I røynda er tilordninga for desse kanalane ofte ein god del meir komplisert enn for trafikk-kanalar. På ein enkel fysisk kanal kan ein til dømes få plass til både FCCH, SCH, BCCH og andre CCCH kanalar.
På ein særskilt type fysisk kanal brukar den logiske kanalen FCH ramme 0, 10, 20, 30 og 40, medan SCH brukar ramme 1, 11, 21, 31 og 41. På rammene i mellom blir dei logiske kanalane BCCH, PCH og AGCH sendt. Ein basestasjon har normalt berre ein slik fysisk kanal som FCH, SCH og BCCH blir sendt på, og dette blir berre sendt på nedlink-frekvensen. Den korresponderande opplink-frekvensen/kanalen vert ofte brukt for den logiske kanalen RACH åleine for at mobiltelefonar alltid skal kunna gje ei melding til basestasjonane om at dei vil foreta eit anrop.
FK Kauno Žalgiris
Futbolo klubas FK Kauno Žalgiris er ein litauisk fotballklubb som spelar i A lyga. Han spelar heimekampane sine på Dariaus ir Girėno stadionas i Kaunas.
Historie
Futbolo klubas Kauno Žalgiris blei stifta i 2004. Den gongen blei han kalla FK Spyris.
Spelarstall 2023-sesongen
Pr. 4. juni 2023.
! colspan="9" bgcolor="#B0D3FB" align="left" |
The Little Mermaid
The Little Mermaid (norsk tittel: Den lille havfruen) er ein amerikansk teiknefilm frå 1989, produsert av Walt Disney Feature Animation og utgjeven av Walt Disney Pictures. Filmen er den 28. animerte langfilmen til Disney. Handlinga er laust basert på eventyret «Den lille havfrue» av Hans Christian Andersen.
Filmen er ein romantisk, humoristisk og eventyrleg barne- og familiefilm med fleire musikalske innslag. Historia handlar om Ariel, ein havfrue som ønsker eit liv på land.
Songen Under the Sea vann Oscar for beste song, og songen Kiss the Girl vart nominert i same kategori.
Fylkesveg 885 (fleirtyding)
Fylkesveg 885 finst i fleire fylke i Noreg:
Isfjell
Isfjell er ismassar som flyt laust i havet etter å ha brote laus frå ein isbre eller innlandsis. Små isfjell kan «kalva» ned bratte bresider, større fjell vert brotne laus av tidvatnet. Isfjell kan driva lange leier og vera farlege for sjøferdsla. Fyrst til å tyda ut korleis isfjell kom til, var russaren Mikhail Lomonosov.
Geografi
Nord i verda vert dei fleste isfjella danna i mai, medan ein har få fjell mellom august og januar. Dei fleste isfjella her kjem frå Grønland og vert førte av Labradorstraumen mot Newfoundlandbankane, der dei typisk når fram til 43°N. Det kjem også mindre isfjell frå andre landområde i Arktis, som Svalbard. Isfjella herfrå driv med havstraumane søretter eller går på grunn og vert stort sett liggjande stille til dei smelter. Mange isfjell på veg søretter flyt framom austsida av Bjørnøya, men vert tekne av havstraumar og førte nordetter att på vestsida av Bjørnøya. Det vart observert isfjell ved kysten av Finnmark i 1881 og 1929. Hendinga sumaren 1881 bar åt etter eit langt bel med nordlege vindar. Isfjell frå brear på Franz Josef land kan koma inn mot Kolahalvøya.
I Sørishavet vert det danna digre isfjell ved kantane av innlandsisen på Antarktis. Desse bryt laus frå isbremmar frå hovudflaket og har flate oversider og loddrette sidevegger. Dei største kan ha ei flatevidd på fleire tusen kvadratkilometer, og ei høgd på opptil 60 meter over vatnet. Dei store sørlege isfjella kan driva så langt nord som til 40° S.
Fysiske eigenskapar
Ein av grunnane til at isfjell er so farlege, er at dei som regel er mykje større under vassyta enn det som er synleg over vatn. Dette for di tettleiken i rein is er ca. 920 kg/m³ og tettleiken åt sjøvatn er ca. 1025 kg/m³. Difor ligg vanleg om lag 90 prosent av eit isfjell under vassyta.
Isfjellet B15 er det største som nokosinne er registrert. Det losna frå Rossbarrieren i 2000 og hadde eit areal på 11,000 km². I november 2002 kløyvde B15 seg i to.
52/17 rule
52/17-regelen er ein tidshandteringsmetode som tilrår 52 minutt med fokusert arbeid, følgt av 17 minutt med fullstendig avkopling og ladning. Denne prinsippet vart fyrst presentert i 2014 i ein artikkel for The Muse og har sidan blitt dekt av andre media. 52/17-produktivitetsprinsippet vart oppdaga og forklart av tidsoppfølgings- og produktivitetsappen DeskTime.
Isfjell
Fysiske eigenskapar
Ei kjend ulukke forårsaka av eit isfjell er Titanic-forliset nord i Atlanterhavet.
52/17 rule
Denne tilnærminga byggjer på ideen om at hjernen til mennesket kan berre oppretthalde eit høgt nivå av fokus og konsentrasjon i ei avgrensa tid før han blir trøytt. Ved å ta regelmessige pausar, kan individet førebygge utbrenning, redusere stress og oppretthalde energinivået gjennom dagen.
I løpet av dei 52 minutta med arbeid, blir utøvarane oppmuntre til å fokusere på ein enkelt oppgåve, eliminere avbrot og jobbe med intensitet og målretting. Denne tilnærminga hjelper ikkje berre med produktivitet og effektivitet, men aukar også motivasjon og kreativitet.
Når ein ta 17-minuttspausen, blir utøvarane oppmuntre til å engasjere seg i avslapping- og foryngelsesaktivitetar, som stretching, gåtur, meditasjon eller lytte til musikk. Desse aktivitetane kan bidra til å redusere stress, auke energinivåa og forbetre generell trivsel.
Opphavleg studie
Studien søkte å analysere dei mest produktive personane og oppdage samanhengen mellom deira arbeidstid og produktivitetsnivå. For å gjere det, blei dei mest produktive 10% av personane som brukar DeskTime-appen isolert, basert på høgaste forhold av brukar "produktive" applikasjonar for arbeidet deira.
Deretter analyserte appen deira data med datamaskinbruksåtferd i løpet av ein arbeidsdag. Det blei oppdaga at arbeidsdagen deira i gjennomsnitt blei delt in i økter på 52 minutt med målretta arbeid og 17 minutt med pausar, som dei brukte vekk frå datamaskina.
Sammenlikning med Pomodoro-teknikken
Som Pomodoro-teknikken brukar 52/17-regelen ein streng arbeid-pause-forhold for å oppnå høgare produktivitet. Imidlertid er Pomodoro-teknikken basert på ein 25/5-minuttsplan i staden for ein 52/17-minuttplan. Mens Pomodoro-teknikken har vore veldig populær i tiår, har enkelte produktivitetsbloggarar rapportert at ettersom dei 25-minutters tidsinnstillingane til Pomodoro-teknikken er for korte til å produsere effektive resultat, har dei heller valt 52/17-regelen.
Tango Palace
Tango Palace er det niande albumet til Dr. John, ein songar og pianist frå New Orleans i USA.
==Innhald ==
==Medverkande ==
Hølonda kyrkje
Hølonda kyrkje er ei lafta krosskyrkje frå 1848 i Melhus kommune i Trøndelag fylke. Kyrkja har 250 sitjeplassar.
Det er kyrkjegard ved kyrkja.
Tyngdekraft AS
Tyngdekraft AS er eit selskap med hovudføremål i å etablere eigarskap i små kraftverk med planlegging, bygging og drift. Først var selskapet eit DA. Hausten 2005 vart det omgjort til aksjeselskap. Personane som står bak er: Einar Sofienlund, Michael Knagenhjelm, Pål Klouman og Ole Johan Myhre. Selskapet blei kjøpt av OBOS i 2011.
Roing under Sommar-OL 2000
Roing under Sommar-OL 2000 i Sydney omfatta 14 båtklassar, 8 for menn og 6 for kvinner. 547 deltakarar frå 51 land var påmeld, av dei 363 menn og 184 kvinner. Tevlingane vart avvikla dagane frå 17. til 24. september på ei regatta-bane i byen Penrith, 50 km vest om midtbyen i Sydney.
Noreg vann ein sølvmedalje i dobbelsculler for menn, nett som i forrige sommar-OL.
Dobbeltsculler
<br style="clear:both;" />
Lettvekts-dobbeltsculler
<br style="clear:both;" />
Toar utan styrmann
<br style="clear:both;" />
Dobbeltfirar
<br style="clear:both;" />
Qesarat
Qesarat er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Memaliaj.
Roing under Sommar-OL 2000
Firar utan styrmann
<br style="clear:both;" />
Qesarat
Ved folketeljinga i 2011 hadde den dåverande landkommunen Qesarat 1 379 innbyggjarar.
Roing under Sommar-OL 2000
Lettvekts-firar utan styrmann
<br style="clear:both;" />
Qesarat
Tidlegare administrativ inndeling
Fram til år 2000 var Qesarat ein del av distriktet Tepelenë. Den dåverande landkommunen omfatta busetnadene:
Roing under Sommar-OL 2000
Åttar
<br style="clear:both;" />
Singlesculler
<br style="clear:both;" />
Rugby i Warwickshire
Rugby er ein by i Warwickshire i England. Han ligg ved elva Avon, og er administrasjonssenter for distriktet Rugby. Byen er omtrent 24 km austom Coventry, nær grensa til Northamptonshire og Leicestershire.
Slik han framstår i dag består byen av den opphavlege Rugby og fleire landsbyar som har vorte omkransa av og innlema i han: Bilton, Hillmorton, Brownsover, Newbold-on-Avon, og Dunchurch.
Internasjonalt er byen mest kjend som staden idretten rugby oppstod. Legenda fortel at William Webb Ellis fann opp spelet på Rugby School i 1823.
Rugby School er ein privat kostskule og er blant den eldste og mest prestisjefylte skulane i landet. Blant kjende tidlegare elevar finn ein Neville Chamberlain, Lewis Carrol, Matthew Arnold, og Salman Rushdie. Rugby School vart grunnlagt i 1567 av kjøpmannen Lawrence Sheriff som ein gratis skule for gutane i byen men vart så populær at gutar vart sendt til byen frå heile landet for å gå på skulen. Desse måtte bu på skulen og er årsaka til at skulen etter kvart utvikla seg til å bli ein privat kostskole. I 1878 vart Lawrence Sheriff School stifta som ein gratis «grammar» skule, for å oppfylle vilkåra i Lawrence Testamenta til sheriffen. Lawrence Sheriff School står oppført i Guinness Rekordbok som den skulen som først hadde ein «foreldre-lærer samskipnad».
Historie
Den tidlege historia til byen er dårleg dokumentert. Restar av utpostar frå jernalderen er funne på begge sidene av elva Avon, men sjølve tettstaden oppstod truleg i saksisk tid. Bynamnet høyrest nordisk ut, men opphavet er omdiskutert. Tettstaden er først nemnt i 1086 i Domesday Book med namnet Rocherberie. Namnet kan difor stamme frå keltisk Droche-brig (Vill ås) eller angelsaksisk Hróceburh (Rooks borg). Vikingpåverknad førte til at namnet etterkvart vart til Rokeby, Rookby, og såg, på 1700-talet, Rugby. På lokaldialekten blir uttalt bynamnet Roogby (norsk uttale: Roggby).
Byen fekk i 1255 lov av Kong Henrik III å halde vekentlege marknader. Det eldste (vest) tårnet til St Andrews kyrkje er frå ca 1350 mens kyrkjebygget først er nemnt i 1140. Kyrkja er forresten blant svært få i England med to sett kyrkjeklokker; eit sett i det opphavlege tårnet og eit i spiren som vart bygd på slutten av 1800-talet då kyrkja vart bygd om i gotisk stil. Ombygginga av kyrkja på 1800-talet var svært omfattande. Berre vesttårnet og nordsida av den opphavlege kyrkja er igjen, innlema i eit kyrkje som er fleire gonger større enn det opphavlege.
Fram til 1700-talet var Rugby ein liten landsby. Fram til 1770 var det færre enn 500 innbyggjarar. Oxfordkanalen kom i 1770 og innan 1835 hadde folkesetnaden vakse til 2 500 menneske. Då den eine jarnbana kom på 1830-talet og den andre på 1840-talet vart det verkeleg fart i veksten til byen. Hundre år etter jarnbanen først kom var innbyggjartalet auka til 40 000 (1931). På 1800-talet var byen eit viktig jernbaneknutepunkt. Charles Dickens skreiv om dette i ei av historiene sine, med det lett gjennomskodelege namnet Mugby Junction. Den eine av jernbanelinjene vart stengd på 1960-talet og er, på sørsida av byen, no eit lite naturreservat. Gode jarnbana- og motorvegsamband til London har medverka til ein vekst i bustadbygging på nordsida av byen sidan 1990-talet. I dag er byen enno ein viktig knutepunkt, men no er det motorvegane M1, M6 og M45 som er viktigast, og nesten omringar byen.
Moldovsk
Moldovsk er namnet på det offisielle språket i Moldova. Lingvistisk sett er språket ein dialekt av rumensk, men den moldovske grunnlova av 1994 slår likevel fast at namnet på språket er moldovsk. I den moldovske sjølvstendeerklæringa frå august 1991, vart språket referert til som rumensk. I nyare tid har ein forsøkt å få språknamnet offisielt endra til rumensk fleire gonger, men så langt har ikkje dette ført fram.
Rugby i Warwickshire
Historie
Den første jetmotoren vart konstruert i Rugby. Frank Whittle bygde sin prototype på British Thomson-Houston-fabrikken i april 1937. Han viste seg å vere så uføreseieleg under testing at Whittle vart tvinga til å flytte ut av byen; først til lokale i Brownsover Hall i utkanten av byen, og sidan til Lutterworth i Leicestershire i 1938. Ei anna kjend oppfinning som så dagens ljos i Rugby er holografi, oppfunnen av ungararen Dennis Gabor i 1947.
I dag
Rugby har eit livleg uteliv, og stod lenge i Guinness Rekordbok som byen med tettast førekomst av pubar i England. Som mange andre byar i England har fleire av dei tradisjonelle pubane fått konkurranse frå kaffebarar og diskotek. Det har lengje vore ganske gode handlehøve i sentrum, men i seinare år har det òg kome fleire kjøpesenter og ein kino nord for byen. Det blir halde marknadar i sentrum fleire gonger i veka. Likevel er butikkutvalet enno relativt avgrensa for ein by av storleiken til Rugby, noko som delvis skuldast at det er mange som dreg på handletur til Royal Leamington Spa og Coventry der utvalet er langt større, og delvis at folkesetnaden er generelt mindre velståande enn i dei andre byane i Warwickshire (men dette er i ferd med å endre seg pga tilførselen av velståande pendlarar).
Moldovsk
I 2004 rekna 60 % av innbyggjarane i Moldova at språket dei snakka, var moldovsk. Språket har fått tildelt eigne iso-kodar, men desse vart tekne bort att i 2002 og erstatta med dei rumenske kodane. Den dialekta som ein snakkar i dei nordaustlege delane av Romania blir også referert til som moldovsk. I tillegg er moldovsk eitt av tre offisielle språk som blir brukt i utbrytarrepublikken Transnistria, på lik linje med russisk og ukrainsk.
Rugby i Warwickshire
I dag
Bygningane i sentrum er for det meste frå viktoriansk tid og 1900-talet, men nokre få eldre bygningar er òg verna. St. Andrews kyrkje (slik som ho framstår i dag) og Rugby School var teikna av arkitekten William Butterfield. Fleire bevaringsverdige gamle bygningar vart diverre rivne på 1960-talet (Lawrence Sheriff "Almhouses") og på 1980-talet (Treeiningskyrkja), medan det ironisk nok vart gjort lite skade på byen under den andre verdskrigen, trass for storindustrien og nærleiken til Coventry. Forutan dei ærverdige bygningane til Rugby School er det mest kjende minnesmerket til byen eit klokketårn, som vart oppført i sentrumet til byen på slutten av 1800-talet.
Moldovsk
Grammatisk sett er det få eller ingen skilnader mellom moldovsk og rumensk. Skilnadene mellom dei to språka ligg hovudsakleg i ordforrådet og i uttalen. Etter å ha lege under Russland og Sovjetunionen, har Moldova fleire russiske låneord enn rumensk har.